Iltforholdene i dele af Limfjorden har det bedre end forventet. Det konstaterer miljøtekniker Bent Jensen fra Naturstyrelsen efter, at han i denne uge har været ude på Limfjorden for at tjekke iltforholdene i fjorden. Især på målestationer i Thisted Bredning og Vester Mors er forholdene langt bedre end forventet. Den skyldes, at vinden her har pustet gang i vandet og dermed fået ilt ned til bunden af Limfjorden, forklarer miljøtekniker Bent Jensen. Dele af fjorden gisper dog også efter vejret. I Skive Fjord, Lovns Bredning og Hjarbæk Fjord og på nogle af stationerne nordpå op mod Livø er der i ugens løb konstateret kraftigt iltsvind. Iltsvindet betyder, at bunddyr dør, og vejrudsigten for næste uge giver intet håb om bedring. Tværtimod vil varmen og kun svag vind forværre situationen i fjorden. Naturstyrelsen holder nøje øje med situationen, og miljøtekniker Bent Jensen foretager nye målinger tirsdag og onsdag

Opsummering:
Limfjorden har det bedre end forventet, viser nye målinger, og det kan vi takke vinden for.